cyanic-selkie/wikianc huggingface dataset:
Սպառողի անկախություն
Սպառողներն ընդդեմ մատակարարների
Սպառողի անկախության համար շատ կարևոր է, թե ինչպես են ընկալվում իրենք և իրենց պահանջարկ ը։ Ըստ սույն հայեցակարգի, յուրաքանչյուր ոք սպառող է և ունի իր պահանջարկը ոչ միայն այնպիսի ապրանքների նկատմամբ, ինչպիսիք են սննդամթերքը, կամ նավթն ու գազը, այլ նաև արտադրության այնպիսի գործոնների, ինչպիսիք են ժամանակը և հնարավոր ամեն ինչ։ Երբ աշխատողը հանգստի առավել շատ ազատ ժամանակ է ցանկանում, նրա այս կարիքը բախվում է հասարակության ունեցած՝ իր աշխատանքի կարիքի հետ։ Սեփական հանգստի համար հասարակությանն առավել բարձր գին առաջարկելով միայն աշխատողը կարող է տնօրինել հանգստի իր ժամանակը։ Ըստ Հաթթի, սպառողների և նրանց պահանջարկի նկատմամբ թյուր ըմբռնումն էր, որ հանգեցրեց տվյալ հայեցակարգի վաղ քննադատությանը։ Նա գրում է. «Ինձ թվում է, որ պրոֆեսոր Ֆրեյզերի բոլոր քննադատությունների պատճառը մեկ հիմնական թյուրիմացություն է, ըստ էության։ Նա ասում է, որ «սպառողի անկախության դոկտրինը նկատի ունի, գուցե նաև ենթադրում է, որ պահանջարկը ներկայացնող կողմի նախասիրությունները սկզբունքային են, ուստի առավել կարևոր են, քան առաջարկող կողմինը»։ Իսկ այն ամենն, ինչ ես եմ արել, դա նպատակների և միջոցների միջև այդ հայեցակարգի համաձայնեցումն է։ Իմ օգտագործած տերմինն ընդգրկում է նպատակների նկատմամբ մարդկային բոլոր նախասիրությունների արտահայտումը, քանի որ այդ նպատակները բախվում են սահմանափակ միջոցների։ Երբ հասնում են նպատակներին, մեզ սկսում է հետաքրքրել պահանջարկը. երբ ընտրվում են միջոցները, մենք գործ ենք ունենում առաջարկի ասպեկտի՝ ձեռներեցության հետ»։ Ինչպես նկարագրել է Հաթթը, այս գաղափարը չի անտեսում մատակարարներին։
Սա կապ չունի «ապշեցուցիչ անտեսման» հետ, ինչպես այն  նկարագրում է պրոֆեսոր Ֆրեյզերը՝ «երևույթի արտադրական կողմից»։ Ռեսուրսների յուրաքանչյուր սեփականատեր (ներառյալ իր ֆիզիկական հնարավորությունները) կարող է մյուս սպառողների հետ մեկտեղ դիտարկվել որպես առաջարկող, ով ինքն էլ սպառում է իր սեփական ռեսուրսները։
Վերջինիս կարող ենք դիտակել որպես անհատ, ով սովորաբար այդ ծառայությունների մի մասն առաջարկում է փոխանակման, առձեռն կամ կանխիկ առևտրի համար։ Նրան, այսպես ասած, տվյալ ծառայությունների համար վերագնում են մյուս սպառողները։
Քննադատություն
Հայեցակարգը քննադատության է ենթարկվել "Economists and the Public: A Study of Competition and Opinion" (1936) ամսագրում հրապարակումից ի վեր. հաճախ խոսքը գնում էր այն հայեցակարգի ընկալման մասին, որի մեջ Հաթթը չկարողացավ պահպանել ազատ պահանջարկի և առաջարկի համաչափությունը։ Թեպետ, Հաթթին կարելի է մեղադրել քննադատներին սխալ հասկանալու մեջ, ովքեր թյուր են ըմբռնել հայեցակարգի էությունը։ Ընդունելով, որ որոշ իրավիճակներում արտադրողը կարող է ընտրել իր տեսանկյունից առավել բավարարելի, սակավ եկամտաբեր գործունեություն, Հաթթը երևույթը սահմանում է որպես սպառում և ոչ՝ արտադրություն։ Դրանով նա փորձեց տարբերակել սպառումը և արտադրությունն այնպես, ինչպես նպատակների և միջոցների միջև եղած տարբերությունն է։ Նպատակներն ու միջոցները տարբերակելուն զուգահեռ սպառումը և արտադրությունը տարբերելու փորձը համարվեց անհաջող. սա որոշ տնտեսագետների մոտ բառերի խաղ էր։ Նույնիսկ, եթե ավանդաբար դիմում են սպառողներին, նրանք հիմնականում անկախ են, ելնելով այն հանգամանքից, որ արտադրողի դերում իրենք առավելագույնի են հասցնում իրենց եկամուտները։ Այս վարկածը հաճախ քննարկվում է տնտեսագետների կողմից և կոչվում է նաև սպառողի անկախություն։ Տերմինը սատարում է հասարակության շահերը, քանի որ սպառողներն իրավունք ունեն որոշելու, թե ինչպես կգործի խանութը, կբարձրանա՞ թե կկրճատի վաճառքը. պարզապես իրեր գնելով՝ նրանք են որոշում, թե ինչ ապրանքներ արտադրվեն և ինչպես վաճառվեն, որոշում են արդյո՞ք դա սպառողներին շուկա կվերադարձնի, և կայցելե՞ն արդյոք նոր սպառողներ։
Սպառողի անկախությունը բարեկեցության ոլորտում
Սպառողի անկախությունը ժամանակակից տնտեսագիտության Macmillan բառարանում սահմանված է այսպես ."Սպառողի անկախություն - Գաղափար առ այն, որ սպառողը հանդիսանում է սեփական բարեկեցության լավագույն դատավորը։ Այս ենթադրությունը ընկած է սպառողի վարքի տեսության և դրա շնորհիվ տնտեսական վերլուծության մեծ մասի մեջ, ներառյալ բարեկեցության էկոնոմիկայի մեջ առավել ընդունված Պարետոյի սկզբունք ը։"Առավել մանրամասն սահմանումը տրվել է Աբբա Լերները ։"«Սպառողների անկախության հիմնական գաղափարը իրականում շատ պարզ է. անել այնպես, որ յուրաքանչյուր ոք ունենա իր նախընտրածը, եթե այն ինչ-որ մեկի համար լրացուցիչ զոհաբերություն չի պահանջում։ Վաղ պատանեկության տարիքում իմ խոր սպիերից մեկը փորվեց, երբ ուսուցիչս ասաց. «Դու դա չես ուզում», - այն բանից հետո, երբ ասել էի, որ ուզում եմ։ Այդքան էլ չէի հուզվի, եթե նա ասեր, որ ինչ էլ լինի, այն ստանալ չեմ կարողանա, կամ, որ իմ կողմից շատ վատ է՝ դա ցանկանալը։ Նյարդայնացնողն իմ ինքնության հերքումն էր՝ մի տեսակ բռնություն իմ ամբողջականության հանդեպ։ Խոստովանում եմ, դեռ նյարդայնանում եմ, երբ լսում եմ, որ մարդկանց նախասիրությունները մերժվում են իբրև՝ կեղծ, քանզի ազդվել են գովազդից, կամ՝ դրա ծնունդ են, ուստի ոմն մեկն ասում է, թե իրենք ինչ են «իրականում ցանկանում»»։"
Փորձառական տվյալներ
Սպառողի անկախության ենթադրությունն ստուգելու համար հնարավոր մի միջոց է՝ համեմատել վերջիններիս կողմից իրենց իսկ օգտագործման համար գնված ապրանքներին տրված գնահատականը այն ապրանքների գնահատականի հետ, որոնք նվեր են ստանում ընկերներից կամ ընտանիքից։ Հանգստյան սեզոններից մեկի ժամանակ անցկացված նման փորձերից մեկում պարզվել է, որ սպառողներն իրենց գնումները գնահատում են մոտ 18%-ով ավելի, քան ստացվող նվերները ։
Մեկ այլ փորձով համեմատվում էին Մեքսիկա յում կառավարության երկու զուգահեռ ծրագրերի  հետևանքները, որոնք երկուսն էլ ուղղված էին աղքատ գյուղերին օգնելու գործին. առաջինը նախատեսում էր դրամական, իսկ երկրորդը՝ պարենամթերքի  փոխանցումներ։  Այն հարցում, որ բնամթերքի փոխանցումն ավելի օգտավետ է, քան անառողջ մթերքի կիրառման հանգեցնող գումարինը, սույն փորձը «պատերնալիստական» հայացքի տեսանկյունից ապացույց չգտավ։ Քանի որ դրամական փոխանցումներն ավելի մատչելի են, փորձի գործնական հետևանքն այն է, որ ավելի լավ է օգնել աղքատներին՝ նրանց տրամադրելով դրամ, ինչը կարող են օգտագործել ըստ սուբյեկտիվ նախասիրությունների ։
Քննադատություն
Ջոն Քեննեթ Հելբրեյթը պնդում է, որ գովազդը խեղաթյուրում է սպառողի նախասիրությունները, ուստի նրանց բացահայտված նախասիրություններն իրականում ներկայացնում են այն, ինչն ավելի լավ է գովազդատուների համար, և ոչ թե իրենց՝ սպառողների։
Լեսթեր Թուրոուն պնդում է, որ շատ սպառողներ (ինչպիսիք են երեխաները և թմրամոլները) չեն կարող իմանալ, թե ինչն է իրենց համար օգտակար ։ Ավելին՝ կոմպետենտ մարդիկ բացի սեփական կարիքներից, ունեն նաև նախապատվություններ, որոնց վրա մասամբ ազդում է հասարակությունը։
Տարբեր ուսումնասիրություններ ցույց են տալիս, որ սպառողի նախասիրությունները իռացիոնալ և անհետևողական են, ուստի չեն կարող արտացոլել այն, ինչն իրականում ավելի լավ է։ Սա ճիշտ է, մասնավորապես, միջտարածքային (օրինակ՝ ծերության համար խնայելիք գումարի քանակի) և հավանական որոշումների համար (օրինակ՝ ֆինանսական ներդրումների ռիսկերի գնահատման)։
Ծանոթագրություններ
Կատեգորիա:Սպառման տեսություն Կատեգորիա:Ինքնիշխանություն Կատեգորիա:Սպառողների իրավունքներ Կատեգորիա:Միկրոէկոնոմիկա Կատեգորիա:Տնտեսագիտական տերմիններ
Կոլապս (այլ կիրառումներ)
Կոլապս, կարող է վերաբերվել
Յոլա Մգոգվանա
Յոլա Մգոգվանա, Հարավային Աֆրիկայի կլիմայի ակտիվիստ է, Քեյփթաունից ։
Կյանք
Մգոգվանայի գործունեությունը սկսվել է 2019 թվականին, երբ ընդամենը տասնմեկ տարեկան էր, այն բանից հետո, երբ մտահոգվում էր աղտոտվածության, անսովոր եղանակային պայմանների և ջրի աղետալի ճգնաժամի համար իր երկրում ։ Աֆրիկայի երիտասարդության համար ոգեշնչում է հանդիսացել՝ միանալու իրեն հանուն կլիմայի արդարության պայքարին։ Կիարա Նիրգինի և Ռուբի Սամփսոնի հետ միասին, ի պատասխան Հարավային Աֆրիկայի, հրավեր է ստացել կլիմայի ակտիվիստ Գրետա Թունբերգից ։
Կրթություն
Մգոգվանան Քեյփթաունի ամենաաղքատ քաղաքային համայնքներից մեկի՝ Խայելիցայի տարրական դպրոցի աշակերտ է։ Նրա բնապահպանության ուսուցիչը Խոլի Ֆույանին է, ով և՜ իր մենթորն է, և՜ իր հիմնական, կարևոր համագործակիցը, ինչպես նաև հանդիսանում է «Earthchild» նախագծի բնապահպանական կրթության համակարգող, շահույթ չհետապնդող կազմակերպություն, որի հետ Մգոգվանան կապ ունի ։
Կլիմայական ակտիվիզմ
Ակտիվ ներկայացուցիչ է եղել դպրոցում և բազմիցս հորդորել է կառավարությանը շտապ քայլեր ձեռնարկել կլիմայի փոփոխության համար։ Կամավորական գործունեություն է սկսել «Earthchild» նախագծում 2019 թվականի հունվարին, որի նպատակն էր շրջակա միջավայրի կրթությունը մտցնել համայնքներ և դասարաններ, քանի որ այդ գիտելիքը հասանելի չի եղել նրանցում ։ 2019 թվականի մարտին, միացել է երիտասարդությունը հանուն կլիմայի շարժմանը և շարժվել է դեպի խորհրդարան՝ պահանջելով ավելի լավ քաղաքականություն և արդարություն ։ Այս իրադարձությունից հետո ելույթ է ունեցել 2,000 երիտասարդ հանդիսատեսի առջև Քեյփթաունում։ 2019 թվականի օգոստոսին, գլխավոր զեկուցող է եղել Յոհանեսբուգում, ՄԱԿ –ի բնակչության հիմադրամի, սեռական և վերարտադրողական առողջության, գենդերի և կլիմայի փոփոխության կայունության վերաբերյալ սիմպոզիումում ։ Նրա աշխատաքնը ամբողջ աշխարհում երիտասարդության շրջանում հասել է այն ճանաչման, որ նրանց սերունդը կկանխի կլիմայի փոփոխության ամենածանր հետևանքները, չնայած, որ դրանք քիչ ազդեցություն էին ունենալու շրջակա միջավայրի կործանմանը։ Նրա գործունեության ոգեշնչումը եղել է Ուբունտու բառը, որը նշանակում է «Ես կամ, որովհետև մենք կանք»։
Ծանոթագրություններ
Կատեգորիա:2008 ծնունդներ Կատեգորիա:Ապրող անձինք Կատեգորիա:Կլիմայական ակտիվիստներ Կատեգորիա:Կին բնապահպաններ Կատեգորիա:Հարավաֆրիկացի ակտիվիստներ
Ռոբերտո Բաջո
Ռոբերտո Բաջիո (կամ Ռոբերտո Բաջո, Roberto Baggio, ծնվ. փետրվարի 18, 1967, Կալդոնյո, Իտալիա), իտալացի նախկին պրոֆեսիոնալ ֆուտբոլիստ, հարձակողական ոճի կիսապաշտպան (հաճախ՝ հետ քաշված հարձակվող)։ Ֆուտբոլային կարիերայի ընթացքում խաղացել է միայն իտալական ակումբների և Իտալիայի ազգային հավաքականի կազմում։
Համարվում է բոլոր ժամանակների լավագույն ֆուտբոլիստներից մեկը։ 2000 թվականին ՖԻՖԱ-ի կողմից անցկացված ինտերնետ-հարցման արդյունքում զբաղեցրել է 4-րդ տեղը՝ 20-րդ դարի լավագույն ֆուտբոլիստների ցուցակում (Մարադոննայից, Պելեից և Էյսեբիոյից հետո)։ 2004 թվականից մտնում է «ՖԻՖԱ 100»-ի կազմի մեջ։ 1993 թվականի Ոսկե գնդակի մրցանակակիր։
Հայտնի է իր ռմբարկուական հատկանիշներով։ Ազգային թիմի կազմում չորրորդ լավագույն ռմբարկուն է։ Միակ իտալացի ֆուտբոլիստն է, ով գոլ է խփել երեք աշխարհի առաջնություններում (1990, 1994 և 1998), ինչպես նաև աշխարհի առաջնություններում ազգային հավաքականի լավագույն ռմբարկուն է՝ Պաոլո Ռոսսիի և Քրիստիան Վիերիի հետ համատեղ։
Ֆուտբոլիստի կարիերայի ավարտից հետո զբաղվում է բարեգործությամբ։ 2002 թվականից՝ ՄԱԿ-ի «Պարենի և գյուղատնտեսության կազմակերպության» (FAO) բարի կամքի դեսպան։ 2010 թվականին արժանացել է «World Peace Award» մրցանակի։
Արտաքին հղումներ
Կատեգորիա:Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ոսկե գնդակի մրցանակակիրներ Կատեգորիա:Իտալացի ֆուտբոլիստներ Կատեգորիա:ՖԻՖԱ 100 Կատեգորիա:Ֆիորենտինայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Բոլոնյայի ֆուտբոլիստներ Կատեգորիա:Բրեշիայի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Ֆուտբոլի հարձակվողներ
Քրիս Բենուա
Քրիստոֆեր Մայքլ Բենուա (Christopher Michael Benoit, մայիսի 21, 1967 - հունիսի 24, 2007), կանադացի պրոֆեսիոնալ ըմբշամարտիկ (ռեստլեր)։
Մասնագիտական կարիերայում ընդհանուր առմամբ նվաճել է երեսուներկու չեմպիոնական տիտղոս՝ հանդես գալով մի շարք առաջնակարգ ռեստլինգային կազմակերպություններում՝ «Consejo Mundial de Lucha Libre» (CMLL), «Extreme Championship Wrestling» (ECW), «New Japan Pro Wrestling» (NJPW), «World Championship Wrestling» (WCW) և «World Wrestling Entertainment» (WWE)։ Երկու անգամ դարձել է աշխարհի չեմպիոն (1 անգամ WCW և 1 անգամ WWE աշխարհի ծանրքաշային չեմպիոն), ռեկորդային 5 անգամ նվաճել է WCW/WWE Միացյալ Նահանգների տիտղոսը։
Բացի տիտղոսային նվաճումներից, հաղթանակ է տարել նաև 2004 թվականի «թագավորական մարտում» (Royal Rumble)։
Պատկանել է տեխնիկական ռեստլերների շարքին և համարվել լավագույներից մեկը տվյալ ենթաոճում։
Բենուայի կյանքը և գործունեությունն ընդհատվում է 2007 թվականի հունիսի 24-ին, երբ սեփական առանձնատան մեջ երկու օր առաջ մահացու թունավորելով կնոջն ու յոթամյա որդուն, ի վերջո վերջ է տալիս նաև իր կյանքին։ Բենուայի կատարած սպանությունների համար առկա են բազմաթիվ վարկածներ, մասնավորապես՝ գլխուղեղի վնասվածք, անաբոլիկ ստերոիդների չարաշահում և այլն ։
Արտաքին հղումներ
Կատեգորիա:1967 ծնունդներ Կատեգորիա:Մայիսի 21 ծնունդներ Կատեգորիա:Կանադացի պրոֆեսիոնալ ըմբշամարտիկներ Կատեգորիա:2007 մահեր Կատեգորիա:Հունիսի 24 մահեր
Ալավերդու պատկերասրահ
Պատկերասրահը Հայաստանի ազգային պատկերասրահի մասնաճյուղն է։ 2009 թվականի նոյեմբերի 14-ին մասնաճյուղը վերաբացվել է «Հայկական բնանկարը» խորագիրը կրող ցուցահանդեսով։
Հասցե
Պատկերասրահը գտնվում է Լոռու մարզի Ալավերդի քաղաքի Կախոյան 7 հասցեում։
Արտաքին հղումներ
Կատեգորիա:Հայաստանի պատկերասրահներ Կատեգորիա:ՀԱՊ մասնաճյուղեր պ Կատեգորիա:Լոռու մարզի թանգարաններ
Կալինովկա (գյուղ, Նովգորոդ-Վոլինսկի շրջան)
Կալինովկա (Калинівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1964 թվականին։
2001 թվականի տվյալներով Կալինովկա գյուղում բնակվում էր 471 մարդ։ Բնակավայրը զբաղեցնում է 1532 կմ² տարածք։ Բնակչության խտությունը կազմում էր 307,44 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նովգորոդ-Վոլինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1964 թվականին հիմնադրված բնակավայրեր
Բարսեղ Գրիչ
Բարսեղ (ծննդյան և մահվան տարեթվերն անհայտ են), XIII դարի հայ գրիչ։
1275-ին հաստատվել է Մշո Առաքելոց վանքում և Ներսես Մշեցի րաբունապետի պատվերով ընդօրինակել մի շարք ձեռագրեր։ Դրանցից մեկը պահպանվում է Մեսրոպ Մաշտոցի անվ․ Մատենադարանում (ձեռ․ № 3932), իսկ երկրորդի մասին հիշատակվում է № 6273 ձեռագրում։ Այնուհետև աշխատել է Հաղբատի վանքում։ 1281-ին այստեղ ընդօրինակած ձեռագրերից մեկը գտնվում է Երուսաղեմի Ս․ Հակոբյանց մատենադարանում (ձեռ․ № 1758)։ Նույն թվականին սկսել է մի ձեռագիր, որն անավարտ է մնացել (ավարտել են Հաղբատի Հովհաննես և Աբրահամ գրիչները)։ Ձեռագիրը պահվում է Երևանի Մեսրոպ Մաշտոցի անվ․ Մատենադարանում (№ 1824)։
Ծանոթագրություններ
Կատեգորիա:Հայ գրիչներ Կատեգորիա:13-րդ դարի անձինք
Կյամյարյա (գյուղ, Գատչինսկի շրջան)
Կյամյարյա (Кямяря), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 8 մարդ։
Ալիխանե Մամե
Ալիխանե Մամե (Ալիխան Մամեի Մուսոյան), ճանաչված քուրդ բանաստեղծ, հրապարակախոս , ՀԳՄ անդամ՝ 1998 թվականից։
Կենսագրություն
Ալիխանե Մամեն ծնվել է 1948 թվականի հունվարի 6-ին, Աշտարակի շրջանի Կոշ գյուղում (այժմ՝ ՀՀ Արագածոտնի մարզ)։ 1966 թվականին ավարտել է տեղի միջնակարգ դպրոցը, 1973 թվականինին՝ ԵՊՀ-ի ժուռնալիստիկայի ֆակուլտետը։ Աշխատել է մամուլում, հրատարակչություններում, ՀՀ պետական գրապալատում։ Եղել է Մարդու իրավունքների և ազգային հարցերի մշտական հանձնաժողովի փորձագետը ՀՀ Գերագույն խորհրդի վերջին գումարման ժամանակ, ինչպես նաև՝ ՀԳՄ քուրդ գրողների բաժանմունքի նախագահը։ Հիմնադրել է մի քանի հասարակական կազմակերպություններ։
Առանձին գրքով հրատարակվել է նրա «Երկխոսություն» հրապարակախոսական ժողովածուն։ 2014 թվականին եղել է «Զագրոս» թերթի գլխավոր խմբագիրը ։ Աշխատել է «Պիոներ կանչ», «Հայաստանի աշխատավորուհի» խմբագրություններում, 1979 թվականից՝ «Սովետական գրող» հրատարակչությունում։
Հայաստանի գրողների միության անդամ էր 1988 թվականից։ Գրել է քրդերեն, հայերեն՝ դպրոցական տարիքից տպագրվելով գրական մամուլում։ Բանաստեղծությունների առաջին գիրքը եղել է «Կենաց ծով» խորագրով (1993),  հաջորդ գրքերը` «Քարը» (1987թ.), («Հող և հաց» 2004 թ. քրդերեն), «Զագրոսի լույսերը» (2008թ. քրդերեն ), «Նուրանի» (2010թ, քրդերեն)։ Նրա ստեղծագործության ոգեշնչման աղբյուրը քրդական և հայկական բանահյուսությունն էր ։
2012 թվականին նրա անգնահատելի գործունեության համար կառավարությունը պարգևատրել է Մովսես Խորենացու մեդալով ։
Արտաքին հղումներ
Կատեգորիա:Քուրդ գրողներ Կատեգորիա:Հայաստանի գրողների միության անդամներ Կատեգորիա:Քուրդ բանաստեղծներ
Մարյանովսկոե
Մարյանովսկոե (Марянівське), ավան Ուկրաինայի Վիննիցայի մարզի Կռիժոպոլի շրջանում։
2001 թվականի տվյալներով Մարյանովսկոե ավանում բնակվում էր 35 մարդ։ Բնակավայրը զբաղեցնում է 0,29 կմ² տարածք։ Բնակչության խտությունը կազմում էր 120,69 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կռիժոպոլի շրջանի բնակավայրեր Կատեգորիա:Ուկրաինայի ավաններ
Մոնտելեոնե դ'Օրվիետո
Ժողովրդագրություն
Բնակչության թվաքանակի փոփոխությունները.
Վայզմայն
Վայզմայն (Weismain), կոմունա Գերմանիայում, Բավարիա համայնքում։
Գտնվում է Վերին Ֆրանկոնիա վարչական շրջանի ենթակայության ներքո։ Կոմունան գտնվում է Լիխտենֆելսի շրջանում։ Բնակչությունը կազմում է 4721 մարդ, տարածքը` 90,14 կմ² (2010 թվականի դեկտեմբերի 31-ի տվյալներով) ։ Պաշտոնական կոդը`  09 4 78 176։ Հեռախոսային կոդ՝ +49 9574։
Ծանոթագրություններ
Կատեգորիա:Գերմանիայի բնակավայրեր
Կոմպրենյակ
Կոմպրենյակ (Comprégnac), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 236 մարդ, բնակչության խտությունը` 21.28 մարդ/կմ²։ Բնակավայրը զբաղեցնում է 11.09 կմ² տարածք։
Աշխարհագրություն
Գտնվում է Փարիզ քաղաքից 540 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 45 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 176 աշխատունակ (15-64 տարեկան) բնակիչ, որոնցից ակտիվ էին 119-ը, իսկ ոչ ակտիվները` 57։ Ակտիվության ցուցանիշը կազմում է 67,6 %։ 119 աշխատունակ մարդկանցից աշխատել է 109 անձ (59 տղամարդ և 50 կին)։ Գործազուրկ են եղել 10 անձ (6 տղամարդ և 4 կին)։ 57 անաշխատունակներից 19-ը եղել են աշակերտներ կամ ուսանողներ, 26-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ավստրիայի ֆուտբոլի առաջնություն
Ավստրիական ֆուտբոլային բունդեսլիգա (Österreichische Fußball-Bundesliga)՝ ավստրիական ֆուտբոլի ուժեղագույն լիգա։ Սրա արդյունքներով որոշում են երկրի չեմպիոնին և Ավստրիայի ներկայացուցչին՝ ՈւԵՖԱ-ի կողմից անցկացվող Եվրոգավաթներում։ Ավստրիական բունդեսլիգայի առաջին մրցաշրջանը կայացել է 1974-1975 թվականներին, իսկ 1991 թվականին այն վերագրանցվել է։ Այժմ այն բաժանված է երկու դիվիզիոնների։
Պատմություն
Ֆուտբոլը Ավստրիա է ներթափանցել մոտավորապես 1890 թվականին, իսկ 1911 թվականին անցկացվել է Ավստրիայի առաջին առաջնությունը։ Այս մրցությունը կազմակերպել էր Ներքինավստրիական ֆուտբոլային ֆեդերացիան։ Այս տարածաշրջանին չպատկանող թիմերը առաջնությանը առաջին անգամ մասնակցել են 1937 թվականին, երբ ձևավորվել է Ազգային Լիգան։ Անշլյուսից հետո ավստրիական թիմերը սկսեցին մասնակցել գերմանական Հաուլիգային, իսկ պատերազմի ավարտից հետո, 1949 թվականին ձևավորվեց Համաավստրիական Ստատսլիգա A-ն։ Սակայն այդ նույն թվականին վիեննական սիրողական ակումբները վիճեցին պրոֆեսիոնալ ակումբների հետ և կազմավորեցին իրենց լիգան, իսկ Ստատսլիգայում մնացին խաղալու միայն Ներքին Ավստրիայի ակումբները։ 1965 թվականին Ավստրիական ֆուտբոլային միությունը սկսեց նախապատրաստել Ազգային Լիգայի վերածնունդը, և 1974 թվականին կազմավորվեց Ավստրիական ֆուտբոլային բունդեսլիգան։ 1991 թվականին վերագրանցվեց որպես առանձին ֆեդերացիա՝ Ավստրիական ֆուտբոլային միության կազմում։
Մասնակիցներ
2014/15 մրցաշրջանին մասնակցել են հետևյալ ակումբները՝
Վիճակագրություն ըստ ակումբների
Կատեգորիա:Եվրոպայի բարձրագույն ֆուտբոլի լիգա Կատեգորիա:1974 ֆուտբոլում
Իսկավոժ
Իսկավոժ (Искавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափից 127 կմ հեռավորության վրա։ Գետի երկարությունը կազմում է 38 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ծաղկաշղթա
Ծաղկաշղթա կամ դրասանգ, դեկորատիվ զարդարանք, իրար միացված առարկաների (ծաղիկներ, ճյուղեր, լույսեր, լապտերիկներ) շղթա, որ կիրառվում է ինտերիերի զարդարման համար։ Լանդշաֆտային դիզայնում օգտագործվում է բնական ծաղիկներից ծաղկաշղթա, որոնք տարածվում են մայթերի եզրերով։
Ճարտարապետության մեջ
Ճարտարապետության մեջ ծաղկաշղթան իրար միահյուսված տերևների, ծաղիկների, ճյուղերի, պտուղների շղթա է, որ երբեմն կապված է լինում ժապավենով ։ Այն հանդիպում է դեռևս անտիկ շրջանից շենքերի ձևավորման ոլորտում ։ Լայնորեն կիրառվել են բարոկկոյի և կլասիցիզմի ոճով ձևավորված ինտերիերում։
Էլեկտրական ծաղկաշղթա
Էլեկտրական ծաղկաշղթան բաղկացած է էլեկտրական լարերից, որոնց վրա ամրացված են փոքրիկ շիկացման լամպեր կամ լուսադիոդներ։ Այն հիմնականում օգտագործում են Ծննդյան տոներին ու Ամանորին։
1895 թվականին ԱՄՆ-ում պատրաստվել է ամանորյա էլեկտրական առաջին ծաղկաշղթան, որով զարդարվել է Սպիտակ տան տոնածառը։ Այդ ժամանակներից էլեկտրական լույսերը դարձել են տոնածառի անբաժան մասը։
ԽՍՀՄ-ում արտադրված լուսային ծաղկաշղթաներն ունեին տարբեր տեսակի պլասմտասե լույսեր։ Ռումինիայում արտադրվում էին կժերի տեսք ունեցող լույսերով շղթաներ։
Ներկայումս էլեկտրական ծաղկաշղթաները սովորաբար ամբողջական տեսք ունեն, չեն մասնատվում։ Դրանք լուսային տարբեր էֆեկտներ ունեն, որոնցից ամենատարածվածը վազող լույսերն են ։ Կան հատուկ վաճառակետերը ձևավորելու համար նախատեսված ծաղկաշղթաներ, որոնք ունեն երաժշտական սինթեզատոր. դրանց միջոցով վերարտադրվում է մեկ կամ մի քանի մեղեդի։ Նման շղթաներ հիմնականում արտադրվում են Չինաստանում։
Ներկայումս առավել մեծ կիրառում ունեն լուսադիոդային լույսերը։
Հիշատակի արարողություններում
2006 թվականին ոսկե թելերով փաթաթված ծաղկաշղթաներ են հայտնաբերվել եգիպտական Արքաների հովտի KV63 դամբարանում` սարկոֆագի մեջ  ։
Ծանոթագրություններ
Կատեգորիա:Ճարտարապետական ​​տարրեր
Ախմերովո (գյուղ, Բայմակսկի շրջան)
Ախմերովո (Ахмерово, Әхмәр), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 616 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Ավետիս (երաժշտական միություն)
Պատմություն
«Ավետիս» միությունն իր գործունեությունը սկսել է 2011 թվականին ։ Նախնական շրջանում միության գործունեությունը եղել է շատ փոքր. կազմակերպվում էին փոքրիկ համերգներ, տպագրվում էին նոտաներ։
Միության նպատակը Եվրոպայում հայ մշակույթը տարածելն է և հայ երաժիշտներին ներկայացնելը ։ Միության կողմից հետագայում հիմնվել է նաև «Ավետիս» փառատոնային նվագախումբը ։ Ժնևի «Վիկտորիա Հոլլ» համերգասրահում տարվա ընթացքում կազմակերպվում 2-3 համերգ, որին մասնակցում է տեղի «Ավետիս» փառատոնի նվագախումբը։ Նվագախմբի երաժիշտների մի մասը շվեյցարաբնակ հայեր են։ Նվագախմբի ելույթները ղեկավարել են դիրիժորներ Հարություն Արզումանյան, Վահագն Պապյան և ուրիշներ ։
Կոկա (Տղիբուլի շրջան)
Կոկա (კოკა), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում ։
Դիրք
Գյուղը գտնվում է ծովի մակարդակից 400 մետր բարձրության վրա։ Շրջկենտրոն Տղիբուլից հեռու է 26 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Տղիբուլի շրջան‎‎‎
Սարե (Գյավաշի գավառ)
Սարե Վերին, գյուղ Արևմտյան Հայաստանում, Վանի վիլայեթի Գավաշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Տռեիմանի
Տռեիմանի (Treimani), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 191 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Հյաադեմեեստե շրջանի բնակավայրեր Կատեգորիա:Էստոնիայի գյուղեր
Սոլյոնի Լիման
Սոլյոնի Լիման (Солоний Лиман), լիճ Ուկրաինայի Դնեպրոպետրովսկի մարզում Զնամենովկա և Նովոտրոիցկոե գյուղերի միջև։ Գտնվում է Սամարյան անտառի անտառեզրին։ Լիճը ձևով նման է 1,8 կմ տրամագծով շրջանի։ Մակերևույթի մակերեսը կազմում է մոտ 3,5 կմ², ափեզրի երկարությունը կազմում է մոտ 11,5 կմ։ Լճի կենտրոնում գտնվում է ձգված կղզի։
Լճի հատակը ծածկված է բուժիչ ցեխերով։ Ցեխերը հատկացվում էն մայրցամաքային տեսակի մուլիտային սուլֆիդային ցեխերին, որոնք ունեն բարձր պլաստիկություն և մածուցիկություն։ Ցեխը ունի մանր-դիսպեսիոն կազմություն, մեծ մասնիկների մեծությունը 0,25 գ է և ավելին։
Սոլյոնի Լիմանի մոտակայքում գտնվում են նաև հանքային ջրերի աղբյուրներ, որոնք օգտագործվում են ջրաբուժության մեջ։ Այս ջրերի օգտագործման համար 1961 թվականին ստեղծվել է «Հանքային ջրերի արտադրության Նովոմոսկովսկի գործարանը»։ Գործարանը արտադրում է 0,2-0,5 գ/դմ³ միներալիզացիոյով ջրեր, որոնք դասվում են սեղանի օգտագործման ջրերին։
Արտաքին հղումներ
Կատեգորիա:Ուկրաինայի առողջարաններ Կատեգորիա:Եվրոպայի լճեր
Ալեքսանդր Շորին
Ալեքսանդր Ֆեոդորովիչ Շորին (Александр Фёдорович Шорин, ), ռադիոյի, հեռագրության և ձայնագրման բնագավառի խորհրդային գյուտարար։ 1919 թվականին ավարտել է Պետերբուրգի էլեկտրատեխնիկական ինստիտուտը և դասավանդել նույն տեղում։ 1919-1922 թվականներին աշխատել է Նիժնի Նովգորոդի ռադիոլաբորատորիայում, 1922-1927 թվականներին՝ ղեկավարել թույլ հոսանքով աշխատող գործարանների տրեստի ռադիոբաժինը, 1934 թվականից՝ Ավտոմատիկայի և հեռուստամեխանիկայի ինստիտուտի տնօրեն։
Հեղինակ է մի շարք գյուտերի, ստարտստոպային հեռագրական ապարատ, ռադիոտառատպման տրանսլյացիոն տեղակայանք և այլն։ Շորինի անվան հետ է կապված ԽՍՀՄ-ում հնչյունային կինոյի ծնունդն ու զարգացումը։ Արժանացել է ԽՍՀՄ պետական մրցանակի (1941), պարգևատրվել է Լենինի շքանշանով։
Ծանոթագրություններ
Կատեգորիա:Ռուս գյուտարարներ Կատեգորիա:1890 ծնունդներ Կատեգորիա:1941 մահեր Կատեգորիա:Սանկտ Պետերբուրգ քաղաքում ծնվածներ Կատեգորիա:Տեխնիկական գիտությունների դոկտորներ Կատեգորիա:ԽՍՀՄ Պետական մրցանակի դափնեկիրներ
Կոլիմա (այլ կիրառումներ)
Կոլիմա, կարող է վերաբերել՝
Գևորգ Թումանյան
Գևորգ Մնացականի Թումանյան, հայ բանաստեղծ, թարգմանիչ, արձակագիր։ Հայաստանի գրողների միության անդամ 2007 թվականից։
Կենսագրություն
1990 թվականին ավարտել է Մ. Նալբանդյանի թիվ 11 միջնակարգ դպրոցը։
1995 թվականին ավարտել է ԵՊՀ Կիրառական մաթեմատիկա ֆակուլտետը։
1995-1997 թվականներին ծառայել է ՀՀ ԶՈՒ-ում։ Դասավանդել է Գյումրու ճարտարագիտական քոլեջում ։
2005 թվականից դասավանդում է Գյումրու թիվ 41 դպրոցում։
Արտաքին հղումներ
Կատեգորիա:Գյումրի քաղաքում ծնվածներ Կատեգորիա:1974 ծնունդներ Կատեգորիա:Հունիսի 4 ծնունդներ Կատեգորիա:Հայ բանաստեղծներ Կատեգորիա:21-րդ դարի արևելահայ բանաստեղծներ Կատեգորիա:ԵՊՀ Կիրառական մաթեմատիկա ֆակուլտետի շրջանավարտներ Կատեգորիա:Հայաստանի գրողների միության անդամներ Կատեգորիա:Հայ թարգմանիչներ Կատեգորիա:Հայ արձակագիրներ
Սղնախ (գյուղ)
Սղնախ, գյուղ Արցախի Հանրապետության Ասկերանի շրջանում     , որը ներկայում գտնվում է Ադրբեջանի Հանրապետության զինված ուժերի վերահսկողության ներքո    ։ Ըստ Արցախի Հանրապետության վարչատարածքային բաժանման՝ այն հանդիսանում է Ասկերանի շրջանի Սղնախ համայնքի բնակավայր , իսկ ըստ Ադրբեջանի վարչաատարածքային բաժանման՝ համարվում է Խոջալուի շրջանի բնակավայր։
Անվան ծագում
Ըստ Ս․Մելքումյանի՝ «Սղնախ» նշանակում է ամրոց, ամրություն, իսկ Բ․Ուլուբաբյանի կարծիքով՝ դա նույնական է թուրքական «Սղմախ»  բառին, որ նշանակում է «սեղմել ամրացնել»։ Ըստ գրքի հեղինակների՝ «Սխնախ»-ը պարսկական ծագում ունի, նշանակում է «ամրացված բնակավայր», «նախ»-ը դիտելով որպես «խան-բնակավայր»-ի դրափոխված տարբերակ։
Աշխարհագրություն
Ասկերանի շրջանի Սղնախ համայնքը տեղաբաշխված է Արցախի Հանրապետության կենտրոնական հատվածում։ Շրջկենտրոն Ասկերան քաղաքից գտնվում է 35 կմ հեռավորության վրա, իսկ մայրաքաղաք Ստեփանակերտից՝ 19 կմ հեռավորության վրա ։
Համայնքը լեռնային է, ունի 821,4 հա տարածք, որոնցից 261,43 հա-ը անտառային է։ Սղնախ համայնքի սահմանային գոտով հոսում է Վարանդա գետի վտակը ։
Հայ-ադրբեջանական պատերազմ, 2020
2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո   ։
Պատմամշակութային հուշարձաններ
Սղնախ գյուղում կան մի շարք պատմամշակութային հուշարձաններ, որոնցից 3-ը հաշվառված են պետության կողմից ։ Հաշվառված հուշարձաններն են՝ «Խաչին տակ» գյուղատեղին, «Շամիրեն կարան» քարանձավը, «Խաչին տակ» խաչքարը։ Սղնախում գտնվում է նաև Սուրբ Աստվածածին եկեղեցին, գերեզմանոց, շուրջ 10 աղբյուրներ «Գյուղի աղբյուր», «Մկրտիչի», «Պեց», «Նավաթխան», «Քշմըրոր», «Մարանդի», «Պտրուսանց», «Ճոթի», «Ռուսեն», «Փըրվըզար» ։
«Խաչին տակ» գյուղատեղին գտնվում է գյուղից 0․5 կմ հարավ-արևելք և թվագրվում է 13-18 դարերով։ Համանուն խաչքարը գտնվում է գյուղատեղիում և թվագրվում է 14-15 դարերով։ «Շամիրեն կարան» քարանձավը թվագրվում է վաղ միջնադարով և գտնվում գյուղից 0․6 կմ հարավ-արևելք։ Սուրբ Աստվածածին եկեղեցին կառուցվել է 19-րդ դարում։ Նույն դարով է թվագրվում նաև գերեզմանոցը ։
Սղնախ գյուղի տարածքում է գտնվում նաև Կուկուին պյուն կոչվող եկեղեցին, որը կոչվում է նաև Մզամանց եղցի, ինչպես նաև Պուտ քար, Խնձորի խաչ, Բեդի օջախ սրբավայրերը, իսկ հարավարևելյան մասում կա մեծ քարանձավ ։
Բնակչություն
Սղնախ համայնքի բնակչության թվաքանակը 2015 թվականի դրությամբ 292 մարդ էր (59 տնտեսություն) ։
Տնտեսություն
Բնակչությունը հիմնականում զբաղվում էր գյուղատնտեսությամբ՝ անասնապահությամբ և հողագործությամբ։ Բնակավայրի տարածքի 491,38 հա-ը գյուղատնտեսական նշանակության հողեր են ։
Պատմական ակնարկ
Ժամանակակցի վկայությամբ 1888 թվականին Սղնախում գործում էր մետաքսագործարան ։
(9864) 1991 RT17
(9864) , աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 3,078631 ա. մ., առավելագույնը մոտենում է 2,656 ա. մ. հեռավորության վրա և հեռանում 3,5012 ա. մ. ։ Արեգակի շուրջ մեկ ամբողջական պտույտ է կատարում 1973,04 երկրային օրվա ընթացքում, իր ուղեծրով շարժվելով միջինում 0,18246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,54° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լամբուդա
Լամբուդա (Ламбуда), գետ Ռուսաստանում, հոսում է Կարելական ինքնավար հանրապետությունում և Պուդոժսկի շրջանում։ Հոսում է հարավում, Լամբուդմոխի ճահճուտներում։ Գետաբերանը տեղակայված է Չոր Վոդլա գետի աջ ափին՝ 27 կմ հեռավորության վրա։ Գետի երկարությունը 19 կմ է, ավազանի տարածքը 67 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Թբիլիսիի մետրոպոլիտեն
Թբիլիսիի մետրոպոլիտեն (თბილისის მეტროპოლიტენი), Վրաստանի մայրաքաղաք Թբիլիսիում գտնվող մետրոպոլիտենի գծերի համակարգ։
Լամբուդա
Արտաքին հղումներ
Կատեգորիա:Ռուսաստանի գետեր
Թբիլիսիի մետրոպոլիտեն
Պատմություն
Թբիլիսիի մետրոն շահագործման է հանձնվել 1966 թվականի հունվարի 11-ին և դարձել էր ԽՍՀՄ-ում 4-րդը՝ Մոսկվայի, Պետերբուրգի և Կիևի մետրոներից հետո։
Վիճակագրություն
Համաձայն 2009 թ. տվյալների Թբիլիսիի մետրոպոլիտենի համակարգն ունի 26,3 կմ գծեր և 22 կայարան, որոնք գտնվում են երկու՝ Ախմետելի-Վարկեթելի և Սաբուրթալո գծերի վրա։
(1983) Բոկ
(1983) Բոկ (Bok), աստերոիդ աստերոիդների հիմնական գոտում։ Հայտնաբերվել է 1975 թվականի հունիսի 9-ին Էլիզաբեթ Ռյոմերի կողմից Կատալինա կայանում ։
Միջին հեռավորությունը Արեգակից կազմում է 2,621928 ա. մ., առավելագույնը մոտենում է 2,3632 ա. մ. հեռավորության վրա և հեռանում 2,8807 ա. մ. ։ Արեգակի շուրջ մեկ ամբողջական պտույտ է կատարում 1550,71 երկրային օրվա ընթացքում, իր ուղեծրով շարժվելով միջինում 0,232152 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,41° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Էլիզաբեթ Ռյոմերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շարապանովկա
Շարապանովկա (Шарапанівка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1761 թվականին։
2001 թվականի տվյալներով Շարապանովկա գյուղում բնակվում էր 1 187 մարդ։ Բնակավայրը զբաղեցնում է 5408 կմ² տարածք։ Բնակչության խտությունը կազմում էր 219,49 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կռիժոպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1761 թվականին հիմնադրված բնակավայրեր
Սթիվ ՄաքՄանաման
Սթիվ ՄաքՄանաման (անգլերեն՝ Steve McManaman, ), անգլիացի ֆուտբոլիստ, հանդես է եկել կիսապաշտպանության գծում, վինգերի և խաղարկողի դիրքում Անկացրել է իր կարիերան 20-րդ դարի եվրոպական ֆուտբոլի ամենահաջողակ ակումբներից երկուսում, «Լիվերպուլ ՖԱ» և «Ռեալ Մադրիդ», այնուհետև խաղացել է նաև «Մանչեսթեր Սիթիում», արտասահամանյան ակումներում նվաճած տիտղոսների քանակով Մաքմանամանը համարվում է ամենատիտղոսակիր և ամենահաջողակ անգլիացի ֆուտբոլիստներից մեկը ։
Մաքմանամանը առաջին բրիտանացի ֆուտբոլիստն է, որին հաջողվել է երկու անգամ հաղթել Չեմպիոնների Լիգայի խաղարկությունում, ինչպես նաև եղել է առաջին անգլիացի ֆուտբոլիստը, ով երկու անգամ հաղթել է այդ խաղարկությունում ոչ անգլիական թիմերի կազմում։ 2008 թվականին նա զբաղեցրեց երրորդ հորիզոնականը արտերկրում հանդես եկող անգլիացի TOP-10 ֆուտբոլիստների ցանկում, Կևին Կիգանից և Ջոն Չարլզից հետո ։
Հետաքրքիր փաստեր
1990-ական թվականների կեսերին Լիվերպուլի իր թիմակիցների՝ Փոլ Ինսայի, Ռոբի Ֆաուլերի, Սթեն Կոլիմիրոյի, Ջեյմի Ռեդնապի, Ջեյմս Դևիդի և Ջեյսոն Մաքաթիրի հետ միասին մտավ այսպես կոչված «Սփայս Բոյսի» կազմի մեջ — Լիվերպուլի տաղանդավոր ֆուտբոլիստների խումբ, որոնք չնայած իրենց մեծ տաղանդին այդպես էլ չկարողացան իրենց ակումբի հետ լուրջ հաջողությունների հասնել։
Աստերոիդների ցանկ (113601-113700)
Աստերոիդների ցանկ (113501-113600) * Աստերոիդների ցանկ * Աստերոիդների ցանկ (113701-113800)
Սթիվ ՄաքՄանաման
Ակումբային
Լիվերպուլ Ռեալ Մադրիդ
Արտաքին հղումներ
Կատեգորիա:1972 ծնունդներ Կատեգորիա:Փետրվարի 11 ծնունդներ Կատեգորիա:Լիվերպուլ քաղաքում ծնվածներ Կատեգորիա:Լիվերպուլի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Ավատար: Լեգենդ Աանգի մասին
'''Ավատար. Լեգենդ Աանգի մասին', (Avatar: The Last Airbender նաև հայտնի է Avatar: The Legend of Aang'' ), ամերիկյան անիմացիոն հեռուստասերիալ՝ Մայքլ Դանթե Դիմարտինոյի և Բրայան Կոնիեցկոյի կողմից, ովքեր հանդես են գալիս նաև որպես այս հեռուստասերիալի պրոդյուսերներ՝ ներառյալ Ահարոն Էհազը։ Սերիալը, որն ունեցավ 3 եթերաշրջան, եթեր է հեռարձակվել Nickelodeon հեռուստաալիքով՝ 2005 թվականի փետրվարի 23-ին և ավարտվել է 2008 թվականի հուլիսի 19-ին։ Մուլտֆիլմը ներառում է անիմե ոճի, ամերիկյան մուլտիպլիկացիայի և արևելյան մշակույթների տարրեր։
Սերիալի գործողությունը տեղի է ունենում հորինված աշխարհում, որտեղ որոշ մարդիկ կարող են կառավարել 4 բնական տարերքներն՝ ուշուի օգնությամբ՝ հայտնի որպես «կախարդանք» (bending)։ Սյուժեի կենտրոնում 12 ամյա օդի կախարդ՝ Աանգի և նրա ընկերների արկածներն են։ Նրանք պետք է հաղթեն կրակի տիրակալին՝ հարյուր ամյա պատերազմին վերջ դնելու համար։ «Ավատարը» հաջողություն է ունեցել հանդիսատեսի կողմից և արժանացել է քննադատների դրական արձագանքին։ Էպիզոդի ամենառեյթինգային հեռարձակումը հավաքել է 5,6 միլիոն հանդիսատես՝ միջինում։ «Ավատարը» արժանացել է «Էննի», «Genesis Awards», «Էմմի», «Պիբոդի» և այլ մրցանակների։
2010 թվականի հուլիսի 8-ին թողարկվեց սերիալի կինոադապտացիան՝ Մ. Նայթ Շյամալան ռեժիսորի «Տարերքների տիրակալը»։ Մուլտֆիլմի հիման վրա ստեղծվել են կարտեր, վիդեոխաղեր, ֆիլմ, կոմիքսներ, Lego կոնստրուկտորներ և այլն։ Այժմ սերիալը կարելի է գնել DVD տարբերակով, թվային բաշխման տարբեր ծառայություններում, ինչպես նաև տեսնել Nickelodeon հեռուստաալիքի եթերում կամ հեռուստաալիքի պաշտոնական կայքում՝ օնլայն դիտման համար։ 2012 թվականի ապրիլի 14-ին տեղի ունեցավ մուլտֆիլմի սիկվելի՝ «Լեգենդ Կոռայի մասին» մուլտսերիալի պրեմիերան։
Սերիալի էությունը
Սերիալում գործողությունների ընթացքը տեղի է ունենում հնարված աշխարհում՝ բնակեցված մարդկանցով, ֆանտաստիկ կենդանիներով և հոգիներով։ Մարդիկ բաժանված են չորս ազգի՝ ջրի տոհմ, հողի թագավորություն, կրակի ազգ, օդային թափառականներ։ Յուրաքանչյուր ազգի ներկայացուցիչ կարող է կառավել միայն իր ազգի տարերքը՝ կատարելով ուշուի տարբեր շարժումներ։ Այդ մարդկանց անվանում են «կախարդներ» (benders), իսկ կարողությունը՝ «Կախարդանք» (bending)։
Բոլորի միջև կա միայն մեկը, ով կարող է կառավել բոլոր 4 տարրերքներն և նա կոչվում է «Ավատար» ։ Նա հանդիսանում է մարդկանց և հոգիների աշխարհի կապը։ Մահից հետո ավատարը նորից կենդանում է մարդկային մարմնում, բայց արդեն մեկ ուրիշ ազգից՝ ջրի տոհմ → հողի թագավորություն → կրակի ազգ → օդային թափառականներ հերթականությամբ ։ Մարմնավորման շարժը կարող է ընդհատվել միայն ավատարի մահվան դեպքում, երբ նա գտնվում է այսպես կոչված «ավատարի կարգավիճակում»՝ միստիկական աշխարհազգացման մեջ, որում նա ստանում է գիտելիքներ նախորդ մարմնացումներից, ինչպես նաև մեծանում է նրա ուժը։ Այդ կարգավիճակը հանդես է գալիս ինչպես ինքնապաշտպանական, այնպես էլ հենց ավատարի կողմից կանչված մեխանիզմ։
Կամենի Մայդան
Կամենի Մայդան (Камяний Майдан), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Կամենի Մայդան գյուղում բնակվում էր 178 մարդ։ Բնակավայրը զբաղեցնում է 0,771 կմ² տարածք։ Բնակչության խտությունը կազմում էր 230,87 մարդ/կմ²։
Ավատար: Լեգենդ Աանգի մասին
Գիրք առաջին. Ջուր
Կատարան և նրա եղբայր՝ Սոքան, գտնում են Աանգին Ապպայի հետ և ազատում են նրանց այսբերգից ։ Աանգը նրանց խոստովանում է, որ ինքը ավատարն է, սակայն դեռ կառավարում է միայն իրեն հարազատ օդը։ Նա պետք է սովորի դեռ երեք մյուս տարերքների կախարդանքն՝ ջուր, հող և կրակ հերթականությամբ։ Նրանք երեքով որոշում են գնալ Ջրի Հյուսիսային Տոհմ, որտեղ Աանգը կարող է գտնել ուսուցիչ՝ այս տարերքների կախարդանքն ուսումնասիրելու համար։ Ճանապարհին նրանք այցելում են օդի հարավային տաճար, որտեղ Աանգն իմանում է իր տոհմի ոչնչացման մասին և գտնվում է այնտեղ վերջին թևավոր Մոմո լեմուրին, որին վերցնում է իր հետ։ Ավատարի և ընկերների ճանապարհորդության նրանց հետևում է արքայազն Զուկոն՝ Օզայ տիրակալի արտաքսյալ որդին, ցանկանալով գերեվարել ավատարին և հետ վերադարձնել իր հարգանքն ու պատիվը ։ Զուկոն ճանապարհորդում է իր հորեղբոր՝ Այրոյի՝ կրակի երկրի բանակի նախկին գեներալի հետ։
Կամենի Մայդան
Արտաքին հղումներ
Կատեգորիա:Ուկրաինայի Ժիտոմիրի մարզի Նովգորոդ-Վոլինսկի շրջանի բնակավայրեր Կատեգորիա:Ուկրաինայի գյուղեր
Ավատար: Լեգենդ Աանգի մասին
Գիրք առաջին. Ջուր
Եթերաշրջանի վերջում կրակի երկրի բանակի ծովակալ Ջաոն հարձակվում է Ջրի Հյուսիսային Տոհմի վրա, ջանալով սպանել լուսնի հոգու ֆիզիկական մարմնացումին, որպեսզի զրկի ջրի կախարդներին իրենց ուժից։ Ավատարին հաջողվում է ջախջախել նրա պլաները։ Այդ ժամանակ կրակի տերն հայտարարում է, որ իր որդին և եղբայրը դավաճաններ են և ուղարկում է իր աղջկան՝ Ազուլային, նրանց բռնելու։
Գիրք երկրորդ. Հող
Ավատարը և ընկերներն լքում են Ջրի Հյուսիսային Տոհմը, որպեսզի գտնեն հողի կախարդանքի ուսուցիչ։ Նրանք հանդիպում են մի կույր աղջկա՝ Տոֆ Բեյֆոնգ անունով։ Այդ ժամանակ Զուկոն և Այրոն փորձում են նոր կյանք սկսել Հողի թագավորության տարածքում։ Աանգը և ընկերներն իմանում են սպասվելիք արևի խավարման մասին, որը պետք է խլեր կրակի կախարդներից իրենց ուժը՝ դարձնելով նրանց անպաշտպան։ Նրանք որոշում են հասնել Բա-Սինգ-Սե քաղաք՝ Հողի թագավորության մայրաքաղաք, և պատմել դրա մասին թագավորին։ Բայց Ազուլան՝ գաղտնի ոստիկանության շնորհիվ, պաշարում է քաղաքը, ինչպես նաև համոզում է Զուկոյին վերադառնալ կրակի ազգի շարքերն։ Միասին նրանք գրեթե սպանում են Աանգին, երբ նա գտնվում էր ավատարի կարգավիճակում, բայց Կատարան կախարդական ջրի շնորհիվ՝ ստացված Ջրի Հյուսիսային Տոհմի կողմից, փրկում է նրա կյանքը։
Գիրք երրորդ. Կրակ
Ավատարը, իր ընկերներն և շատ ուրիշ հերոսներ, ում հետ նրանք հանդիպել են նախորդ եթերաշրջաններին, կազմակերպում են ոչ մեծ ներխուժում կրակի երկիր՝ Օզային հաղթելու համար, բայց իրենց պլաններն փլուզվում են և նրանք ստիպված են լինում նահանջել։ Այդ ժամանակ Զուկոն մտածում է իր և իր քայլերի մասին, մարտահրավեր է նետում հորը և որոշում է սովորեցնել Աանգին կրակի կախարդանքը՝ մտնելով ավատար խմբի մեջ, որը վերջիվերջո ընդունում է նրան։
Եթերաշրջանի վերջում Օզայը փորձում է ոչնչացնել Հողի թագավորության բոլոր ներկայացուցիչներին, որպեսզի ընդմիշտ վերջ տա կախարդանքի այդ տեսակը։ Երբ երկնքում թռչում է Սոզինի գիսաստղը՝ ավելանում է կրակի կախարդների ուժը։ Ռազմական դիրիժաբլների հետ միասին նա հարձակվում է Հողի երկրի վրա։ Ընկերներն ոչնչացնում են սավառնակախումբը, իսկ ավատարը մարտի է բռնվում կրակի տիրակալի հետ, որի ժամանակ Աանգը ընկնում է ավատարի կարգավիճակի մեջ և զրկում է Օզային կախարդանքից՝ չսպանելով նրան։ Սերիալի վերջին դրվագներում խումբը տոնում է հաղթանակը։ Ֆիլմը վերջանում է Աանգի և Կատարայի համբույրով՝ մայրամուտի ֆոնին։
Միտք
«Ավատար. Լեգենդ Աանգի մասին» ֆիլմի ստեղծողներն՝ Մայքլ Դանթե Դիմարտինոն և Բրայան Կոնիեցկոն, ծանոթ էին դեռ դպրոցական տարիներից՝ Ռոդ-Այլենդ դիզայնի դպրոցից։ Ուսումն ավարտելուց հետո նրանք միասին աշխատել են այնպիսի փրայմ-թայմ նախագծերի վրա, ինչպիսիք են «Գրիֆիններ», «Լեռան արքա» և այլն։ Հետո նրանց ճանապարհներն բաժանվեցին։ Դիմարտինոն սկսեց աշխատել «Ատոմային սեր» կարճամետրաժ ֆիլմի վրա, իսկ կոնիեցկոն դարձավ Nickelodeon հեռուստաալիքի «Ձմեռների զավթիչ» ծրագրի նկարիչն ու արթ-ղեկավարը։ Իր աշխատանքի ընթացքում Կոնիեցկոն լավ հարաբերություններ ուներ հեռուստաալիքի ղեկավարի՝ Էրիկ Կոուլմանի հետ, ով աջակցել է ավատարի ֆիլմի հայտնվելուն ։
Սերիալի մասին միտքը ծագել է 2001 թվականին, երբ, Կոնիեցկոյի բառերով, նա վերցրել է մի շուտ արված նկար՝ միջին դարերի տղամարդու՝ գլխին սլաքով և նկարել է այդ մարդուն որպես երեխա ։ Այդ նկարին նա ավելացրեց թռչող վեց ոտանի բիզոնին, որից հետո նա ցույց տվեց էսքիզը Դիմարտինոյին, ում այն շատ դուր եկավ։ Մայքլը այդ ժամանակ նայում էր փաստագրական ֆիլմ՝ հետազոտողների մասին, ովքեր ընկել էին թակարդը հարավային բևեռում։ Սյուժեի առաջին մասն Կոնիեցկոն նկարագրել է այսպես՝ «Օդային տղան՝ ջրային մարդկանց շրջապատում, մնացել է ձյունածածկ անապատում... և, կարող է պատահի ինչ-որ կրակե մարդիկ հարձակվեն նրանց վրա...»: Երկու շաբաթվա ընթացքում Մայքլը և Բրայանը նկարեցին գլխավոր հերոսների էսքիզներն և ներկայացրեցին իրենց գաղափարը հեռուստաալիքին։ Կոնիեցկոյի հիշելով, որոշ նկարներ նրանք արել են ներկայացնելուց մի ժամ առաջ։
Ստեղծողներին ոգևորում էին Հայաո Միյաձակիի աշխատանքներն, նամանավանդ նրա «Մոնոնոկէյի արքայադուստրը», ինչպես նաև Cowboy Bebop և FLCL անիմե մուլտֆիլմներն։ Հեղինակներն ցանկացել են անել «Հարի Փոթերին» և «Մատանիների տիրակալին» նման ֆիլմ, բայց ուրիշ մոտեցմամբ՝ ավելացնելով անիմե և հոնկ կոնգյան մարտեր ։
Աշխատանքի մշակում և անիմացիա
Մուլտֆիլմի աշխարհը ստեղծվել է ասիական դիցաբանության հիմքի վրա, բայց չի կենտրոնացել որևէ լեգենդի վրա։ Բրայանն ու Մայքլը կարդացել են լիքը գրքեր Բուդդիզմի, դաոսիզմի և չինական պատմության վերաբերյալ։ Դրա հետևանքով մոգական աշխարհը ներառեց կունգ-ֆուի, յոգայի և արևելյան փիլիսոփայության տարրեր։ Օրինակ, «Ավատար» բառը նվիրված է հինդուիզմի ստեղծողներին, որտեղ այն նշանակում է «Վերակենդանացող էության ժամանակավոր մարմնացում»։ Ասիական մշակույթը էլ ավելի ընդգծելու համար հրավիրվել են մի քանի կոնսուլտանտներ։ Նրանցից մեկը կենտրոնացավ արևելյան մշակույթի վրա և նայեց սյուժեի բոլոր մասերը, մյուսը (Սիֆու կիսուն ուշուի Լոս Անջելեսյան Harmonious Fist Chinese Athletic Association ասոցացիայից ) կունգ-ֆուի մասնագետ էր, և սովորեցրեց հերոսներին տիրապետել մարտի կանոններին, իսկ երրորդը (Սիու-Լյուն Լին Կոլումբուս քաղաքից՝ Օհայո նահանգից) չինական գեղագրության մասնագետ էր և օգնեց չինական գրերի հարցում (մուլտֆիլմում անգլերենի փոխարեն օգտագործվել են չինարեն գրեր )։
Չորս տարերքների հիմքում ընկած կախարդանքը սերիալում պատկերված է իրական մարտարվեստների տեսքով. Ջրի կախարդանքի հիմքը կազմում է Տայցզիցյուանն է, Հողի կախարդանքը Հունգարն է, Կրակինը՝ հյուսիսաշաոլինական կունգ-ֆուն, Օդինը՝ Բագուաչժանը  : Չնայելով դրան՝ հերոսներից Տոֆ Բեյֆոնգը տիրապետում է ուրիշ մարտարվեստի՝ Չու Գարի։ Հեղինակներն ցանկացել են, որ կախարդանքը ֆիլմում իրենից չներկայացներ «կախարդական փայտիկով սովորական թափահարումներ», այլ լիներ ֆիզիկական և իրական։ «Ամենակարևորը, որ դա պետք է լինի նաև հմտություն, այլ ոչ միայն ուժ»,- ասել է Կոնիեցկոն.- «Հենց այն, որը սովորողը պետք է յուրացնի»։ Այսպես են նրանք եկել այն որոշմանը, որ կախարդանքը պետք է լինի ինչպես ուշուի տարբեր ձևերն, մտածելով, որ այն նաև կգեղեցկացնի անիմացիան։ Նրանց կոնսուլտանտ՝ Սիֆու Կիսուն առաջարկեց յուրաքանչյուր հերոսի համար ստեղծել իր իսկ ոճը։ Կոնսուլտանտի կերպարով ստեղծվել է հերոսներից մեկը՝ Պիանդայոն՝ թրերի վարպետը։ Ինչպես նաև որոշ կախարդական շարժումներ վերցվել են ասիական ֆիլմից։
Ի սկզբանե մտածվել էր, որ Աանգը կլինի այսբերգում 1000, ոչ թե 100 տարի, և աշխարհը, երբ ավատարը սառած կլինի, պետք է լինի ավելի տեխնոլոգիական, քան վերակենդանացնելու ժամանակ, իսկ Մոմոն՝ առաջին տարբերակում, եղել է ռոբոտ-կապիկ։ Բայց ստեղծողներն այդ մտքերից հրաժարվեցին։ Ինչպես նաև առաջին սյուժեում կային 12 բիզոններ, հետո նրանք դարձան 3, իսկ ավելի ուշ մեկ՝ միայն Ապպան։ Շարժումների և դիրքերի ստեղծման ժամանակ Մոմո Կոնիեցկոն հիշեց իր Կատվի՝ Բադդիի մասին ։ 2005 թվականին Մայքլն ու Բրայանը եղան Չինաստանում, որտեղ այցելեցին Մեծ Չինական պատ, Յունհեգուն, արգելված քաղաք և այլ տեսարժան վայրեր։ Այդ վայրերի ռեալ տեսքն հանիդսացան ֆիլմի սերիալի դրվագներում ֆոների ստեղծման հիմքեր։ Իսկ 3-րդ եթերաշրջանի համար Կոնիեցկոն գնաց Իսլանդիա, որտեղ նկարեց բնական համայնապատկերներ՝ կրակի երկրի հրաբխային կղզիներն ստեղծելու համար ։
Նախագծի վրա աշխատանքը բաշխվել է ստեղծողների վրա հետևյալ կերպ. Կոնիեցկոն համարվում էր արթ-տնօրենը և հերոսների դիզայները, իսկ Դիմարտինոն սցենարների համակարգողն էր։ Նրանք նաև հանդես են եկել որպես ֆիլմի պրոդյուսերներ ։ Արտադրող խմբի մեծամասնությունը այն մարդիկ էին, որոնց հետ ստեղծողներն աշխատել կամ սովորել էին. Օրինակ՝ ռեժիսոր Դեյվ Ֆիլոնին, սցենարիստ Ահարոն Էհազը և կոմպոզիտոր Ջերեմի Ցուկերմանը։
Հնչյունավորում
Ի սկզբանե պլանավորված էր, որ Սոքան պետք է լիներ դանդաղաշարժ, բայց Ջեկ Դիսենան, Դիմարտինոյի խոսքերով, տվեց հերոսին «Աննկարագրելի կենսուրախություն», ուստի սցենարիստներն ստիպված էին գրել սյուժեն այնպես, որ երևար հերոսի լինելը ։ Կենդանիների ձայներն, ներառյալ Ապպայինը և Մոմոյինը, նմանակել է Դի Բրեդլի Բեյքերը, ով նաև հնչյունավորել է մի քանի դրվագային հերոսների ։ Ջաոյի՝ կրակի երկրի ծովակալի կերպարի համար Դիմարտինոն վերցրել է «Հայրենասերը» ֆիլմի չարի կերպարը՝ մարմնավորված Ջեյսոն Այզեքսի կողմից։ Դրա համար, երբ ժամանակն եկավ այդ դերի համար դերասան գտնելու, Դիմարտինոն խնդրեց Մերիեն Դեյսիին՝ քասթինգի տնօրենին, գտնել Ջեյսոն Այզեքսի ձայնի նման ձայն ունեցող մի դերասանի։ Մի քանի օր հետո նա համակերպվեց Այզեկսի ձայնին և տոնին։ Այրոյին հնչյունավորող Մակո Իվամացուին Դիմարտինոն և Կոնիեցկոն տեսել էին մի քանի ֆիլմերում և առաջարկել են նրան Այրոյի դերը՝ առանց ունկնդրման։ Մակոն հնչյունավորել է իր հերոսին մինչև իր մահը՝ 2006 թվականին ։ Իվամացուին փոխարինել է Գրեգ Բոլդուինը ։ Հրավիրված դերասաններից էին Մարկ Հեմիլը, Կլենսի Բրաունը, Հեկտոր Էլիզոնդոն, Ռաֆայել Սբարժը, Քեյվին Մայքլ Ռիչարդսոնը, Միկ Ֆոլին, Սերենա Ուիլյամսը, Բարի Դենենը և այլն։
Երաժշտություն և ձայնային էֆֆեկտներ
Երաժշտությունը և ձայնային էֆֆեկտներն ստեղծվել են The Track Team խմբի կողմից, որի անդամներից էին Ջերեմի Ցուկերմանը (երաժշտություն) և Բենջամին Վինը (ձայներ)։ Երաժշտության համար օգտագործվել են վալդհոռն, դուդուկ, ֆլեյտա, տրոմբոն, տայկո ճապոնական թմբուկներ, սարանգի, պիպա և գուչժեն։ The Track Team խմբի անդամներից մի քանիսը հատուկ սովորել են նվագել այդ գործիքների վրա ֆիլմում իրենց դերը ունենալու համար։ Բայց ոչ բոլոր ձայներն են ձայնագրվել ստուդիայում։ Ձայների մի մասն վերցվել է Giga երաժշտական գրադարանից ։ The Track Team խումբը ներգրավված էր աշխատանքի մեջ դեռ 2002 թվականից ։
Կոմպոզիտորներն պետք է ստեղծեին ոչ սովորական երաժշտական ոճ, որը հարմար կլիներ «Ավատարի» աշխարհին։ Նրանք չպետք է օգտագործեին որևէ էլեկտրոնային գործիք, քանի որ ֆիլմի աշխարհում չկա էլեկտրականություն։ Ուշադրություն էր դարձվում նաև թվային մշակմանը, որը փորձում էին անել լսողի համար աննկատելի։ Դիմարտինոն և Կոնիեցկոն չորս տարրերքների համար գտել են բավականին բնական ձայներ։ Բենջամին Վիննին դժվար էր գտնել այդպիսի ձայներ, ուստի նա միացրել է իր արդեն ունեցած ձայները, որպեսզի ստանա նորը։ Ծրագրում աղմուկի վրա աշխատել է Oracle Post խումբը՝ Արան Տանչումը և Վինսենթ Գուիսեթին։
Մուլտֆիլմում Այրոն նվագում է հորինված՝ ռոգե ցունգի։ Այդ գործիքի երաժշտությունը ստեղծվել է տրոմբոնի և դուդուկի հնչյուններից։